**REPUBLIKA HRVATSKA**

**ZADARSKA ŽUPANIJA**

**OPĆINA SALI**

**OBRAZLOŽENJE GODIŠNJEG IZVJEŠTAJA**

**O IZVRŠENJU PRORAČUNA OPĆINE SALI**

ZA 2023. GODINU

**ZAKONSKA OSNOVA**

Zakonom o proračunu (Narodne novine broj 144/21) propisana je obveza izrade i podnošenja Godišnjeg izvještaja o izvršenju proračuna predstavničkom tijelu na donošenje do 31. svibnja tekuće godine za prethodnu godinu.

Zakonom o proračunu propisan je i sadržaj godišnjeg izvještaja o izvršenju proračuna i to kako slijedi:

Opći dio godišnjeg izvještaja o izvršenju proračuna sadrži:

– sažetak Računa prihoda i rashoda i Računa financiranja

– Račun prihoda i rashoda i Račun financiranja.

Račun prihoda i rashoda iz stavka 1. ovoga članka sastoji se od prihoda i rashoda iskazanih prema izvorima financiranja i ekonomskoj klasifikaciji te rashoda iskazanih prema funkcijskoj klasifikaciji.

U Računu financiranja iskazuju se primici od financijske imovine i zaduživanja te izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji.

Opći dio godišnjeg izvještaja o izvršenju proračuna jedinice lokalne i područne (regionalne) samouprave može sadržavati i preneseni višak ili preneseni manjak prihoda nad rashodima.

Posebni dio godišnjeg izvještaja o izvršenju proračuna sadrži izvršenje rashoda i izdataka proračuna jedinice lokalne i područne (regionalne) samouprave i njihovih proračunskih korisnika iskazanih po organizacijskoj klasifikaciji, izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.

Obrazloženje općeg dijela izvještaja o izvršenju proračuna jedinica lokalne i područne (regionalne) samouprave sadrži:

– obrazloženje ostvarenja prihoda i rashoda, primitaka i izdataka

– prikaz manjka odnosno viška proračuna jedinice lokalne i područne (regionalne) samouprave.

Obrazloženje posebnog dijela izvještaja o izvršenju proračuna sadrži obrazloženje izvršenja programa iz posebnog dijela proračuna.

Posebni izvještaji iz članka 76. Zakona u godišnjem izvještaju o izvršenju proračuna su:

– izvještaj o korištenju proračunske zalihe

– izvještaj o korištenju sredstava fondova Europske unije

– izvještaj o zaduživanju na domaćem i stranom tržištu novca i kapitala

– izvještaj o danim zajmovima i potraživanjima po danim zajmovima

– izvještaj o danim jamstvima i plaćanjima po protestiranim jamstvima i

– izvještaj o stanju potraživanja i dospjelih obveza te o stanju potencijalnih obveza po osnovi

 sudskih sporova.

Godišnji izvještaj o izvršenju proračuna Općine Sali za 2023. godinu objavit će se na internetskim stranicama Općine Sali (www.opcina-sali.hr) i u Službenom glasniku Općine Sali.

**OBRAZLOŽENJE OPĆEG DIJELA**

Proračun Općine Sali za 2023. godinu, sa projekcijama za 2024. i 2025. godinu usvojen je na 9. sjednici Općinskog vijeća održanoj dana 22. prosinca 2022. godine u iznosu od 3.199.650,00 eura.

Izmjene i dopune Proračuna Općine Sali za 2023. godinu usvojene su na 14. sjednici Općinskog vijeća održanoj dana 21. prosinca 2023. godine u iznosu od 2.222.535,00 eura.

Izvršenje Proračuna Općine Sali za 2023. godinu realizirano je kako slijedi:

* Ostvarenje tekućih prihoda poslovanja i prihoda od prodaje nefinancijske imovine iznosi 2.011.390,93 eura, a realizacija tekućih rashoda i rashoda za nabavu nefinancijske imovine iznose 1.922.353,16 eura što rezultira viškom prihoda u iznosu od 89.037,77 eura.
* U izvještajnom razdoblju ostvaren je primitak od financijske imovine iz revolving kredita u iznosu od 100.000,00 eura za potrebe financiranja projekata za kojih još nisu primljene očekivane pomoći, a ukupni izdaci za financijsku imovinu iznosili su 183.816,35 eura.

Iznos od 49.771,05 eura utrošen je za otplatu rate dugoročnog kredita podignutog 2017. godine za financiranje sanacije i rekonstrukcije porta u Salima.

Iznos od 134.045,38 eura utrošen je za vraćanje revolving kredita koji je odobren od poslovne banke a koristi se za plaćanje obveza po projektima koji se financiraju iz EU fondova i drugih potpora ali se sredstva dobivaju tek nakon završetka projekta.

* Viškom prihoda i primitaka tekuće godine u iznosu od 5.221,42 eura pokriven je dio prenesenog manjka prihoda iz predhodnih godina u iznosu od 14.047,89 eura pa je stanje manjka prihoda na dan 31.12.2023. godine 8.826,47 eura.

**PRIHODI I PRIMICI POSLOVANJA**

U 2023. godini Općina Sali ostvarila je ukupno prihoda poslovanja u iznosu od 1.997.006,29 eura i prihoda od prodaje nefinancijske imovine u iznosu od 14.384,64 eura.

***Prihodi od poreza* (61)** ostvareni u iznosu od 1.044.858,14 eura, a obuhvaćaju porez na dohodak od nesamostalnoga rada, porez na dohodak od samostalnih djelatnosti (obrta), porez na dohodak od imovine i imovinskih prava, porez na robu i usluge, porez na korištenje dobara ili izvođenje aktivnosti i sl.

Osim navedenih poreza u tu skupinu proračunskih prihoda spadaju i porez na promet nekretninama, porez na potrošnju alkoholnih i bezalkoholnih pića koji plaćaju vlasnici

ugostiteljskih objekata i porez na kuće za odmor, a sve sukladno Odluci o općinskim porezima.

***Pomoći iz inozemstva i od subjekata unutar općeg proračuna* (63)** ostvarene su u iznosu od 391.980,52 eura, a tu spadaju pomoći županijskog i državnog proračuna i ostalih subjekata unutar općeg proračuna, pomoći izvanproračunskih korisnika te prijenosi EU sredstava.

* Tekuće pomoći iz državnog proračuna u iznosu od 13.296,78 eura za sufinanciranje troškova ogrijeva korisnicima socijalne naknade, za program predškole te za financiranje fiskalne održivosti vrtića
* Kapitalne pomoći iz državnog proračuna u iznosu od 206.273,41 eura i to za: društveni dom u Brbinju 15.239,13 eura, prilazni put dječjem vrtiću u Salima (skaline) 39.121,16 eura, pješačku stazu na Zverincu 68.000,00 eura, za rekonstrukciju knjižnice 79.633,69 eura i za nabavu knjižne građe 4.279,43 eura.
* Kapitalne pomoći izvanproračunskih korisnika (Fond za zaštitu okoliša i energetsku učinkovitost) u iznosu od 162.353,18 eura za sanaciju odlagališta Dočić I. I II. fazu.
* Kapitalne pomoći od izvanproračunskih korisnika temeljem prijenosa EU sredstava

(APPRRR) za društveni dom Brbinj zadnja rata 10.057,15 eura.

***Prihodi od imovine* (64)** ostvareni su u iznosu od 241.585,83 eura. Prihodi od imovine sačinjavaju prihodi od nefinancijske imovine. U tu skupinu prihoda spadaju:

* Naknada za koncesije i za korištenje pomorskog dobra u iznosu od 186.739,97 eura,
* prihodi od zakupa poslovnog prostora 14.585,05 eura
* javne površine u iznosu od 39.996,32 eura,
* naknada za zadržavanje nezakonito izgrđene zgrade u iznosu od 264,49 eura.

***Prihodi od upravnih i administrativnih pristojbi, pristojbi poposebnim propisima i naknadama* (65)** ostvareni su u iznosu od 295.892,77 eura. U tu skupinu spadaju:

* prihod od prodaje državnih biljega 211,41 eura
* prihod od boravišne pristojbe 70.428,81 (Sali 32.054,10 eura, Božava 8.105,00 eura, plovni objekti 30.269,71 eura)
* vodni doprinos 41,51
* ostali nespomenuti prihodi 11.396,23 eura (izmjera 10.006,33 eura, ostali prihodi- nepoznati nalozi 1.389,90 eura )
* komunalni doprinosi 103.690,77 eura
* komunalna naknada 110.124,04 eura

***Prihodi od prodaje proizvoda i robe te pruženih usluga i od donacija*** ostvareni su u iznosu od 17.041,03 eura. U tu skupinu spadaju:

* prihodi od pruženih usluga (vrtić) 16.241,03 eura
* tekuće donacije 800,00 eura

***Kazne, upravne mjere i ostali prihodi (68)*** ostvareni su u iznosu od 5.648,00 eura. Navedeni iznos odnosi se kazne za učinjene prometne i komunalne prekršaje.

***Prihodi od prodaje nefinancijske imovine*** odnose se na prihod od prodaje nefinancijske imovine – prirodnih bogatstava tj. zemljišta. Navedeni prihodi u 2023. godini realizirani u iznosu od 14.384,64 eura od prodaje zemljišta u Božavi.

**RASHODI POSLOVANJA**

Ukupni rashodi poslovanja i rashodi za nefinancijsku imovinu iznose 1.922.353,16 eura, a sastoje se od rashoda poslovanja skupina 3 u iznosu od 1.557.515,83 eura i rashoda za nefinancijsku imovinu skupina 4 u iznosu od 364.837,33 eura.

Proračun Općine Sali za 2023. godinu donesen je na razini skupine (druga razina) ekonomske klasifikacije. Izvršenje proračuna prikazano je na razini odjeljka (četvrta razina) unutar programa u posebnom dijelu proračuna, sukladno Zakonu o proračunu i Pravilniku o polugodišnjem i godišnjem izvještaju o izvršenju Proračuna.

#### Rashodi za zaposlene (31)

Rashodi za zaposlene u 2023. godine realizirani su u iznosu od 334.587,47 eura, a odnose se na rashode za zaposlene u Jedinstvenom upravnom odjelu, plaće načelnika, odnosno izvršne vlasti, te plaće zaposlenika u proračunskim korisnicima Općine Sali dječjem vrtiću Orkulice i Hrvatskoj knjižnici i čitaonici Sali.

Rashodi za zaposlene obuhvaćaju bruto plaće, doprinose na plaće i ostale rashode za zaposlene.

#### Materijalni rashodi (32)

Materijalni rashodi u 2023. godini realizirani su u iznosu od 881.556,14 eura, a odnose se na rashode za izvršavanje programskih aktivnosti i redovno poslovanje općinske uprave, proračunskih korisnika vrtića i knjižnice te mjesnih odbora, čiji je detaljniji prikaz utroška naveden u dijelu obrazloženja utroška sredstava po programskoj klasifikaciji.

U strukturi materijalnih rashoda iznos od 16.410,52 eura odnosi se na Naknade troškova zaposlenika. U ovoj skupini rashoda prikazani su troškovi za službena putovanja, naknade za prijevoz na posao i sa posla, stručna usavršavanja zaposlenika i ostale naknade troškova zaposlenima za nositelje izvršne vlasti i službenike i namještenike Općine Sali, vrtića i knjižnice.

Rashodi za materijal i energiju realizirani su u iznosu od 97.975,00 eura. Unutar skupine utrošena su sredstva za uredski materijal i ostale materijalne rashode, električnu energiju, gorivo, potrošni materijal, materijal za tekuće i investicijsko održavanje građevinskih objekata te postrojenja i opreme, sitni inventar i slično.

Rashodi za usluge u 2023. godini realizirani su u iznosu od 732.191,81. Rashodi za usluge odnose se na usluge telefona i pošte, usluge interneta, usluge tekućeg i investicijskog održavanja građevinskih objekata, postrojenja i opreme, usluge za komunikaciju i prijevoz, usluge promidžbe i informiranja, komunalne usluge, deratizaciju i dezinsekciju, zdravstvene i veterinarske usluge, usluge odvjetnika i pravnog savjetovanja, računalne i informatičke usluge i ostale intelektualne usluge. Iznos za tekućeg i incvesticijskog održavanja znatno odstupa od izvršenja prethodne godine jer u tu stavku spadaju troškovi sanacije odlagališta otpada.

Rashodi za naknade troškova osobam izvan radnog odnosa realizirani su u iznosu od 1.674,00 eura a odnose se na troškove prehrane dodatnog policijskog službenika u ljetnoj sezoni.

Ostali nespomenuti rashodi poslovanja realizirani su u iznosu od 33.304,81 eura,

a odnose se na premije osiguranja, reprezentaciju, članarine (LAG Mareta i LAGUR Plodovi mora), ostale pristojbe i naknade (najveći iznos je poticajna naknada za odvojeno prikupljanje otpada u iznosu od 12.844,91 eura), sudske, administrativne i slične pristojbe, te rashodi protokola.

#### Financijski rashodi (34)

Financijski rashodi realizirani su u iznosu od 10.975,90 eura. Unutar skupine financijskih rashoda ubrajamo izdatke za kamate za primljenje kredite, naknadu porezne uprave, bankarske usluge i usluge platnog prometa.

#### Subvencije (35)

Rashodi po ovoj skupini iznose 9.102,77 eura, što se odnosi na subvencije poljoprivrednicima, dodatnu autobusnu liniju Sali-Zaglav u ljetnom periodu i sufinanciranje rada poštanskog ureda Žman.

#### Naknade građanima i kućanstvima na temelju osiguranja i druge naknade (37)

Naknade građanima i kućanstvima na temelju osiguranja i druge naknade realizirane su u 2023. godine u iznosu od 153.223,50 eura.

Naknade građanima i kućanstvima odnose se na naknade unutar Socijalnog programa Općine Sali i to:

* + stipendije i školarine,
	+ rodiljne naknade i oprema za novorođenčad,
	+ uskrsnice i božićnice umirovljenicima
	+ naknade građanima i kućanstvima u naravi,
	+ naknada za ogrijev
	+ ostale pomoći

#### Ostali rashodi (38)

Ostali rashodi obuhvaćaju tekuće i donacije i pomoći. Ostali rashodi realizirani u 2023. godini iznose 168.070,05 eura.

Tekuće donacije odnose se na:

* DVD Sali 30.000,00 eura
* sufinanciranje rada ljekarne u iznosu 15.926,76 eura
* Crveni križ Zadar 3.682,76 eura
* Mjesni odbori 1.401,34 eura
* donacije za kulturu 17.276,66 eura
* donacije za sport 6.400,00 eura
* političke stranke 963,24 eura
* Ostale donacije

Kapitalne donacije odnose se na:

* DVD Sali za garažu 20.000,00 eura
* nabava stolica za ambulantu Sali 631,95 eura

Kapitalne pomoći odnose se na:

* pomoć KD Dugi otok i Zverinac odvodnja Božava 15.963,25 eura i djelovi za desalinizator 7.495,56 eura
* pomoć Muliću za nabavu vozila 23.561,62 eura
* Liburnija - sufinanciranje nabave autobusa 12.048,92 eura

# RASHODI ZA NABAVU NEFINANCIJSKE IMOVINE

Rashodi za nabavu nefinancijske imovine realizirani su u iznosu od 364.837,33 eura. Rashodi za nabavu nefinancijske imovine odnose se na rashode za nabavu dugotrajne imovine i rashode za dodatna ulaganja na građevinskim objektima.

***Rashodi za nabavu neproizvedene dugotrajne imovine*** odnose se na kupnju zemljišta za potrebe odvodnje Božava u iznosu od 4.294,91 eura i za groblje Božava 637,00 eura.

#### Rashodi za nabavu proizvedene dugotrajne imovine odnose se na nabavu:

* Nova i dodatna ulaganja u građevinske objekte ukupno 290.490,80 eura i to za sportsko igralište Petar Lorini, rekonstrukciju knjižnice, dječje igralište u Božavi, ulaganja u reciklažno dvorište Brbinj, javnu rasvjetu i puteve
* Postrojenja i opreme ukupno 56.263,02 eura, i to za : računalnu opremu, namještaj i opemu za vrtić, komunikacijske uređaje, klima uređaji za namjenske stanove i komunalnu.
* Ostala nematerijlna imovina – računalni programi 4.500,00 eura i izmjene i dopune PPU Općine Sali 4.125,00 eura

**IZDACI**

***Izdaci za financijsku imovinu i otplate zajmova*** odnose se na vraćanje revolving kredita u iznosu od 134.045,38 eura i otplatu dugoročnog kredita u iznosu od 49.770,97 eura.

Na kraju izvještajne godine 2023. ostvaren je višak prihoda i primitaka u iznosu od 5.221,42 eura kojim se pokrio dio manjka prihoda prenesen iz prethodnih godina, nakon čega je na dan 31.12.2023. godine utvrđen manjak prihoda za pokriće u sljedećem razdoblju u iznosu od 8.826,47 eura.

**OBRAZLOŽENJE POSEBNOG DIJELA**

***Razdjel*** je, sukladno Pravilniku o proračunskim klasifikacijama, organizacijska razina utvrđena za potrebe planiranja i izvršavanja proračuna, a sastoji se od jedne ili više glava.

Proračun Općine Sali strukturiran je s pet razdjela:

* + Općinsko vijeće
	+ Jedinstveni upravni odjel
	+ Predškolski odgoj
	+ Knjižnica i
	+ Mjesna samouprava

***Programska klasifikacija*** uspostavlja se definiranjem programa, aktivnosti i projekata. Program je skup neovisnih, usko povezanih aktivnosti i projekata usmjerenih ispunjenju zajedničkog cilja. Program se sastoji od jedne ili više aktivnosti i/ili projekata, a aktivnost i projekt pripadaju samo jednom programu.

U nastavku daje se pregled definiranih programa kroz koje se prati realizacija proračuna Općine Sali u 2023. godini.

***Razdjel 001 Općinsko vijeće***

***Glava 00101 Općinsko vijeće***

***Program 1000 Redovna djelatnost Općinskog vijeća*** obuhvaća troškove vezane uz djelokrug rada općinskog vijeća, u što ulaze naknade za redovo financiranje članova političkih stranaka i nezavisnih članova, te ostali tekući rashodi za redovni rad općinskog vijeća. U 2023. godini za ovaj program utrošeno je 1.787,84 eura.

***Razdjel 002 Jedinstveni upravni odjel***

***Glava 00201 Poslovanje Jedinstvenog upravnog odjela***

***Program 2000 Redovna djelatnost Jedinstvenog upravnog odjela*** obuhvaća redovan rad i funkcioniranje Jedinstvenog upravnog odjela.

Rashodi za zaposlene podrazumijevaju izdatke za plaće zaposlenika Jedinstvenog upravnog odjela i općinskog načelnika, regres za godišnji odmor, naknade za službena putovanja, naknade za prijevoz na posao i s posla, izdaci za stručno usavršavanje zaposlenika, naknadu za korištenje osobnog automobila u službene svrhe. Rashodi su iznosili 206.867,05 eura. Za rashode za materijal i energiju, u što spada uredski i potrošni materijal, gorivo i energija , sitni inventar utrošeno je 6.822,23 eura. Pod rashodima za usluge spadaju trškovi telefona, pošte, tekućeg održavanja opreme, objave natječaja i javne nabave, najam opreme, računalne usluge za aplikacije prometno redarstvo, transparentnost, program komunalnih naknada, ažuriranje računalnih baza, usluge pravnika i pravnog savjetovanja i druge intelektualne usluge i ostale usluge, za što je utrošeno 73.119,32 eura. U ostale nespomenute rashode poslovanja ulaze troškovi premije osiguranja općinskog vozila, članarine LAG-u i LAGUR-u, ostale pristojbe, rashodi protokola i reprezentacija, a iznose 17.111,37 eura. U financijske rashode spadaju bankarske usluge i usluge platnog prometa te naknada porezne uprave za poslove obrčuna i naplate općinskih poreza, u iznosu od 6.920,94 eura.

Proračunska zaliha nije trošena.

U nabavi nefinancijske imovine potrebne za rad Odjela nabavljeno je jedno računalo, uredske stolice, tri mobilna uređaja, te se nadogradilo računalni program digitalne pisarnice sa arhivom. U svrhu nabave nefinancijske imovne utrošeno je 9.875,33 eura.

U programu redovne djelatnosti Jedinstvenog upravnog odjela spada i održavanje zgrada i prostora u vlasništvu i posjedu Općine Sali pa je u tu svrhu utrošeno 25.515,81 eura, a uložilo se u stan za liječnika u Žmanu i stanove u Salima.

***Program 3000 Razvoj civilnog društva*** obuhvaća sufinanciranje rada udruga koje djeluju na području Općine Sali u cilju razvoja. U tu svrhu utrošeno je 4.668,79 eura.

***Glava 00202 Komunalna infrastruktura***

***Program 4000 Javna rasvjeta*** obuhvaća potrošnju električne energije za javnu rasvjetu, materijal i usluge tekućeg i investicijskog održavanja javne rasvjete, zamjene rasvjetnih tijela te ulaganje u izgradnju nove javne rasvjete. U 2023. godini za nabavu novih elemenata javne rasvjete potrošeno je 4.043,75 eura, a za održavanje postojeće i trošak električne energije potrošeno je 56.942,71 eura.

***Program 4100 Nerazvrstane ceste i putovi*** obuhvaća tekuće održavanje nerazvrstanih cesta i putova, sanaciju i rekonstrukciju, dodatna ulaganja na postojećim cestama i putovima te geodetske usluge radi evidencije cesta i putova. U 2023. godini utrošeno je 222.169,84 eura i to za *prilaz prema vrtiću u Salima, pješačku stazu u Zverincu, prometnu signalizaciju, te manja tekuća održavanja puteva.*

***Program 4200 Javne i zelene površine*** obuhvaća održavanje i uređenje javnih i zelenih površina, zelenih površina, parkova i trgova, dječjih igrališta i javnih parkirališta te provedbu mjera deratizacije, dezinfekcije i dezinsekcije. U 2023. godini u tu svrhu utrošeno je 105.087,07 eura i to za: usluge pometanja i čišćenja (ugovor sa Mulićem), elektroradove na igralištu u Salima, betoniranje platoa oko spomenika u Salima i druga tekuća održavanja javnih i zelenih površina. U ovaj program spada i uređenje dječjih igrališta a u tu svrhu je u 2023. godini uloženo u dječje igralište u Božavi.

***Program 4300 Upravljanje grobljima*** odnosi se na tekuće i investicijsko održavanje groblja. U 2023. godini utrošilo se za uređenje groblja iznos od 2.457,78 eura te za kupnju zemljišta za groblje u Božavi iznos od 637,00 eura.

***Program 4400 Gospodarenje otpadom*** odnosi se na rashode vezane uz odlaganje i prijevoz otpada. U 2023. godini utrošeno je 356.264,12 eura za: sanaciju odlagališta otpada Dočić I. I II. faza, poticajnu naknadu za odvojeno prikupljanje otpada i nabavu komunalne opreme za otpad.

***Program 4500 Uređenje luka, pristaništa i plaža*** utrošeno je ukupno 59.113,39 eura i to za otplatu dugoročnog kredita za sanaciju porta u Salima, elektroradove na škveru u Velom Ratu.

***Program 4600 Vodovod i odvodnja*** odnosi se na troškove kupnje zemljišta u Božavi za potrebe izgradnje vodovoda i odvodnje, geodetske usluge, i sufinanciranje izgradnje odvodnje Božava. Ukupno je utrošeno 29.816,22 eura.

***Glava 00203 Prostorno uređenje i zaštita okoliša***

***Program 5000 Prostorno-planska dokumentacija*** odnosi se na izradu izmjena i dopuna Prostornog plana uređenja Općine Sali u koju svrhu je u 2023. godini potrošeno 4.125,00 eura.

***Glava 00204 Zaštita i spašavanje***

***Program 6000 Protupožarna zaštita*** obuhvaća aktivnosti u cilju zaštite od požara. Za tu namjenu utrošena su sredstva u iznosu od 55.705,70 eura za redovnu djelatnost DVD-a Sali, donaciju za nabavu vatrogasne garaže i tekući troškovi vatrogasnih vozial (tehnički pregled, osiguranje...)

***Program 6100 Civilna zaštita*** obuhvaća aktivnost civilne zaštite i u tu svrhu je u 2023. godini utrošeno 2.337,61 euro za donaciju za rad HGSS i prehranu dodatnog policajca na području Dugog otoka u sezoni.

***Glava 00205 Školstvo, zdravstvo i socijalna skrb***

***Program 7000 Javne potrebe u obrazovanju*** dodjeljuju se učeničke i studentske stipendije, utrošeno 20.621,27 eura (53,09 eura mjesečno po učeniku i 79,63 eura mjesečno po studentu) i nabavljaju se radni materijali za učenike osnovne škole Petar Lorini za što je utrošeno 6.870,84 eura.

***Program 7100 Javne potrebe u zdravstvu*** – sufinancira se rad ljekarne 1.327,23 eura mjesečno, plaćen smještaj za liječnika u Žmanu te su nabavljene sjedalice za čekaonicu u ambulanti Sali. Ukupno za potrebe zdravstva utrošeno je 18.758,71 eura.

***Program 7200 Socijalna skrb*** obuhvaća rashode za pomoći građanima i kućanstvima a odnosi se na pomoć i njegu za stare i nemoćne, sufinanciranje naknade za ogrijev korisnicima zajamčene minimalne naknade, uskrsnice i božićnice umirovljenicima, novorođenačke potpore, nabavu dječjih darova za svu djecu do 4. razreda o.š. sa područja Općine Sali i sufinanciranje rada Crvenog križa Zadar. Za ove namjene u 2023. godini utrošeno je ukupno 136.284,99 eura.

***Glava 00206 Kultura, sport, religija***

***Program 8000 Javne potrebe u kulturi*** obuhvaća financiranje kulturnih događanja na području Općine Sali, sufinanciranje rada udruga u kulturi i uslugu rukovanja općinskim razglasom u svrhu društvenih zbivanja na otoku. U 2023. godini utrošeno je 22.355,72 eura. Dodijeljeno je udrugama u kulturi: Tovareća mužika, KUD Sveti Nikola Božava, KUD Sloga Sali, zadruga petar Lorini Sali, za rukovanje razglasom, te su financirana razna kulturna događanja.

***Program 8100 Javne potrebe u sportu*** obuhvaća financiranje sportskih društava i sportskih događanja na otoku. Za tu svrhu utrošeno je ukupno 199.964,60 eura i to za: donacije sportskim udrugama i za sportska događanja 11.300,00 eura te za rekonstrukciju sportskog igrališta Petar Lorini 188.664,60 eura.

***Glava 00207 Poljoprivreda***

***Program 9000 Subvencije u poljoprivredi*** – sufinancira se nabava sadnica za poljoprivrednike. U 2023. godini u tu svrhu potrošeno je 2.598,47 eura.

***Program 9200 Zaštita životinja*** – sufinancirana je sterilizacija i kastracija mačaka na području Općine Sali u iznosu od 4.470,45 eura.

***Glava 00208 Subvencije i pomoći trgovačkim društvima i unutar općeg proračuna***

***Program 4800 Subvencije i pomoći za rad trgovačkim društvima u javnom sektoru*** – u 2023. godini plaćena je dodatna autobusna linija Sali – Zaglav u ljetnim mjesecima 5.500,00 eura, kapitalna pomoć Komunalnom društvu dugi otok i Zverinac za sufinanciranje izgradnje odvodnje Božava i nabavku djelova za desalinizator, 12.048,92 eura te sufinanciranje rada poštanskog ureda u Žmanu 970,30 eura.

***Razdjel 003 Predškolski odgoj***

***Glava 00301 Dječji vrtić „Orkulice“ Sali***

***Program 7300 Financiranje rada DV Orkulice Sali***

Obuhvaća sve troškove redovnog rada dječjeg vrtića u Salima i područnog vrtiću u Božavi. U što spadaju rashodi za zaposlene u iznosu od 111.585,83 eura, rashodi za troškove redovnog poslovanja (materijal, namirnice, energija, usluge) u iznosu od 25.360,40 eura, rashodi za tekuće održavanje prostora u iznosu od 7.139,65 eura i nabavu opreme 1.444,97 eura.

***Program 7400 Financiranje programa za djecu i mlade*** U 2023. godini obuhvaća sufinanciranje posebnih programa za djecu u iznosu 226,80 eura.

***Razdjel 004 Knjižnica***

***Glava 00401 Hrvatska knjižnica i čitaonica Sali***

***Program 8300 Redovna djelatnost knjižnice*** obuhvaća redovan rad knjižnice u Salima. U što spadaju rashodi za dvoje zaposlenih u iznosu od 34.675,15 eura, troškovi redovnog poslovanja (materijal, energija, usluge) u iznosu 3.041,89 eura te nabava knjižne građe u iznosu od 4.526,60 eura.

U ovaj program ubraja se i proširenje (rekonstrukcija) knjižnice u Salima za što je u 2023. godini utrošeno80.453,63 eura.

***Glava 00402 Gradska knjižnica***

***Program 8400 Bibliobus*** obuhvaća uslugu pokretnog bibliobusa za zapadni dio otoka za što je u 2023. godini utrošno 663,62 eura.

***Razdjel 005 Mjesna samouprava***

***Glava 00501 Mjesni odbori***

***Program 1001 Rad mjesnih odbora*** obuhvaća financiranje rada mjesnih odbora u što spada plaćanje troška električne energije za mjesne prostorije po naseljima i donacije mjesnim odborima, odnosno plaćanje računa, temeljem primljenih zahtjeva. U 2023. godini za energiju je utrošeno 26.641,95 eura, a za ostalo temeljem zahtjeva mjesnih odbora 1.401,34 eura.

**IZVJEŠTAJ O KORIŠTENJU PRORAČUNSKE ZALIHE**

Sredstva proračunske zalihe koriste se za financiranje rashoda nastalih pri otklanjanju posljedica elementarnih nepogoda, epidemija, ekoloških i ostalih nepredvidivih nesreća odnosno izvanrednih događaja tijekom godine.

U 2023. godini nisu korištena sredstva proračunske zalihe.

**IZVJEŠTAJ O KORIŠTENJU SREDSTAVA FONDOVA EUROPSKE UNIJE**

U 2023. godini temeljem prijenosa sredstrava iz fondova EU Općina je uprihodila 10.057,15 eura. Budući se radi o refundaciji sredstava za završene projekte isfinancirane sredstvima revolving kredita, dobivena sredstva iskorištena su za vraćanje dijela revolving kredita.

**IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA**

***Dugoročni kredit***

U 2017. godini podignut je dugoročni investicijski kredit u iznosu od 3.000.000,00 kuna odnosno 398.168,43 eura za financiranje sanacije i rekonstrukcije porta u Salima – II. faza. Kredit je na rok od 8 godina a otplaćuje se tromjesečno (glavnica 93.785,00 kuna odnosno 12.447,41 eura + pripadajuća kamata 2,5%). Početak plaćanja je bio 31.12.2017. godine a do 31.12.2023. godine ukupno je podmireno 311.069,00 eura te je otovrena obveza za kredit na 31.12.2023. u iznosu od 87.099,43 eura.

***Revolving kredit***

Radi plaćanja obveza po projektima za kojih su dobivena sredstva potpora ali koja se refundiraju tek nakon završetka projekta, od poslovne banke se zatražio i odobren je revolving kredit. U 2023. godini kredit je korišten u iznosu od 100.000,00 eura a do kraja godine vraćen je iznos od 194.987,91 eura te stanje obveze za revolving kredit na 31.12.2023. godine iznosi 50.000,00 eura.

***Kratkoročna pozajmica***

Od poslovne banke odobreno je korištenje minus po računu do iznosa 66.000,00 eura U 2023. godini do 30.06. korišten je minus do iznosa 1.007,17 eura koji je odmah zatvoren te na dan 31.12.2023. godine Općina Sali ima pozitivno stanje na računu.

**IZVJEŠTAJ O DANIM ZAJMOVIMA I POTRAŽIVANJIMA PO DANIM ZAJMOVIMA**

U 2023. godini Općina Sali nije davala zajmove niti ima otvorenih potraživanja po osnovi zajmova.

**IZVJEŠTAJ O DANIM JAMSTVIMA I PLAĆANJIMA PO PROTESTIRANIM JAMSTVIMA**

U 2023. godini Općina Sali nije davala jamstva niti je imala plaćanja po protestiranim jamstvima.

**IZVJEŠTAJ O STANJU POTRAŽIVANJA I DOSPJELIH OBVEZA TE O STANJU POTENCIJALNIH OBVEZA PO OSNOVI SUDSKIH SPOROVA**

***Stanje potraživanja*** na dan 31.12.2023. godine iznosi 383.278,44 eura od čega:

* potraživanja za poreze 38.579,59 eura
* potraživanja od zakupa 34.800,01 eura
* sufinanciranje katastarske izmjere 154.195,79 eura
* komunalni doprinos 25.137,27 eura
* komunalnu naknadu 130.360,70 eura
* ostali prihodi 205,08 eura

***Stanje obveza*** na dan 31.12.2023. godine iznosi 193.632,66 eura. Dospjele iznose 23.338,33 eura, a nedospjele 170.294,33 eura.

Struktura obveza:

* za rashode poslovanja 53.646,54 eura
* za nabavu nefinancijske imovine 2.886,69 eura
* za kredite 137.099,43 eura

Potencijalnih obveza po osnovi sudskih sporova nema.